স্থানীয় সূত্রে জানা যায়, সকালে হবিগঞ্জের নবীগঞ্জ উপজেলার আউশকান্দি থেকে একটি লোকাল বাস হবিগঞ্জের উদ্দেশে আসছিল। পথে মহাসড়কের বাহুবল উপজেলার করাঙ্গী ব্রিজ এলাকায় ঢাকা থেকে সিলেটগামী সাগরিকা পরিবহনের একটি বাসের সঙ্গে মুখোমুখি সংঘর্ষ হয়। এতে ঘটনাস্থলেই লোকাল বাসের চালক হাফিজ উদ্দিন নিহত হন। এছাড়া হেলপার রজব আলী ও অন্তত ১০ যাত্রী আহত হন। আহতদের বাহুবল উপজেলা স্বাস্থ্য কমপ্লেক্সে নিয়ে গেলে সেখানে দায়িত্বরত চিকিৎসক রজব আলীকে মৃত ঘোষণা করেন।